Predkladacia správa

Realizácia významných investícií v regióne Žilina vyvoláva  nutnosť sprievodných a vyvolaných nákladov, ktoré musí zabezpečiť priamo mesto Žilina. Ide predovšetkým o potrebu rozvoja verejnej infraštruktúry, výstavbu bytov, rozšírenie verejnej dopravy a pod. Takéto jednorazové a rýchle náklady nie je mesto schopné zabezpečiť len z vlastných rozpočtových zdrojov.

Z dôvodu perspektívy mimoriadne dynamicky sa rozvíjajúceho regiónu a mesta Žilina je potrebné, okrem miestnych zdrojov, zapojiť do financovania rozvoja aj štátny rozpočet.

Predložený materiál reaguje na túto potrebu, pričom sa nežiadajú výdavky nad rámec schváleného štátneho rozpočtu pre rok 2004. Suma nevyhnutne potrebná na plnenie úloh mesta Žilina sa zabezpečí v kapitole MH SR a prostredníctvom kapitoly Súhrnný finančný vzťah k obciam a vyšším územným celkom sa účelovo poskytne mestu Žilina.

Materiál nebol vzhľadom na informatívny charakter a v zmysle Metodického pokynu na prípravu a predkladanie materiálov na rokovanie vlády SR, časť 3.1.5, predmetom medzirezortného pripomienkového konania.

Predkladaná informácia nemá finančný, ekonomický a environmentálny vplyv, a ani vplyv na zamestnanosť.